NaiveNeuron/SloPal huggingface dataset:
Uhliarik, Ivan, poslanec NR SR (2012-10-29):
Ďakujem pekne všetkým diskutujúcim. Na faktickú poznámku pána poslanca Sulíka, že kto to chce dnes využiť, tak to využiť môže, len peniaze na to nemajú, aby to títo ľudia mohli využiť. No, opakujem ešte raz, dnes v súčasne platnom liberálnom zákone, ktorý je od roku 2004, naozaj je sterilizácia dobrovoľná, hradená pacientom, ale v niektorých prípadoch môže sterilizáciu revízny lekár poisťovne schváliť v medicínskych odôvodnených prípadoch. To znamená, toto je aj odpoveď. A keď hovoríme o úhrade akejkoľvek zdravotnej starostlivosti, akéhokoľvek či lieku alebo výkonu, hovoríme o úhrade nielen pre chudobných, ale pre všetkých, aj pre bohatých. A toto skutočne by sa nemalo riešiť. Nemal by sa riešiť sociálny problém úhradou alebo medicínskym riešením. Viete, pani poslankyňa Nicholsonová, naozaj išlo o dobrovoľné alebo ide dnes o dobrovoľné sterilizácie. A ja som skutočne nebol proti tomu, ako ste si všimli. Problém je, že preto som to povedal, pretože na Slovensku už k tomuto došlo. Máme niekoľko prípadov dnes na štrasburskom súde žien, ktoré boli údajne podľa toho zákona ešte z roku 2004 dobrovoľne sterilizované, ale boli sterilizované „násilne“. A Slovensko platí za toto, keď hovoríme len ohľadom finančných prostriedkov, veľmi veľa peňazí. Čiže keby k tomu nedošlo, vtedy by som mohol uvažovať o tom, že máte pravdu. Ale už k týmto násilným sterilizáciám na Slovensku došlo. Takže ďakujem.
P. Hrušovský, podpredseda NR SR: (2002-03-20):
(Hlasovanie.) 124 prítomných, 122 za, 2 nehlasovali. Uvedené body zo spoločnej správy sme schválili. Ďalší návrh. F. Halmeš, poslanec: Teraz prosím dať samostatne hlasovať o bode 6, ktorý gestorský výbor odporúča schváliť. Pán predsedajúci, ja len uvediem súvislosť, podľa rokovacieho poriadku mi to náleží, že tento bod je riešený v zákone, o ktorom budeme hlasovať ako nasledujúcom bode.
Milanová, Natália, poslankyňa NR SR (2019-05-15):
Dovoľte mi to trošku odľahčiť, ale ja sa k tomuto návrhu zákona skrátka musím vyjadriť nielen preto, že časť môjho mena tu bola toľkokrát skloňovaná v podstate v takej pozitívnej konotácii ako pronatalitný, že už nevyjadriť sa by bola veľká škoda. Chcem povedať, že materstvo je krásna vec. Keď som si pýtala pero na písanie poznámky k faktickej, tak som kolegu Martina Fecka oslovila, máš pero, Maxík? Takže evidentne na tom niečo bude a materstvo v každom prípade treba podporiť. A my tie nástroje aj vďaka tebe, Anka, lebo naozaj tá, tá najväčšia práca spočíva na tvojich pleciach v tomto, ty ich vytváraš a ja som veľmi rada, že OĽANO sa vydáva takou cestou možno nie takých úplne sexi návrhov, ktoré sú jednoducho pochopiteľné, že a teraz ideme podporovať tradičné rodiny a skrátka zrušíme tu poplatky a všetci sa nám poženia, povydávajú, ale naozaj medzi tými paragrafmi kľučkujeme, hľadáme tú cestu, nachádzame možno to, čo nie je vidno úplne na prvý pohľad, ale dokáže to pomôcť celému tomu systému a za toto som nesmierne vďačná a som opäť rada, že som toho súčasťou ako Natália. Ďakujem.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 78, zdržalo sa 64 poslancov. Body zo spoločnej správy sme schválili.
M. Hort, podpredseda NR SR: (2008-11-04):
A slovo má pán poslanec Jozef Halecký, nech sa páči.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Kecskés.
Mezenská, Helena, poslankyňa NR SR (2014-10-29):
Vážený pán predseda, pani navrhovateľka, prítomní poslanci, Výbor Národnej rady Slovenskej republiky pre hospodárske záležitosti ma uznesením č. 356 určil za spravodajkyňu k návrhu poslancov Národnej rady Jany Kiššovej a Jozefa Mihála na vydanie zákona, ktorým sa mení zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady Slovenskej republiky pre hospodárske záležitosti a napokon Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od predloženia návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Kiššová, Jana, poslankyňa NR SR (2018-05-16):
Ďakujem veľmi pekne. Vidím, že máme s Eugenom Jurzycom veľmi podobné myšlienkové pochody (povedané s pobavením). Ale to, čo som chcela povedať, pán poslanec, ja rozumiem tým problémom, o ktorých ste vy hovorili, aj rozumiem tomu, že je to problém, ale to, na čo som chcela ja v svojej rozprave poukázať, je, že ten návrh zákona tieto problémy nerieši. Možno sa snaží niekde znížiť nejakú stratu alebo rozložiť ju v čase, ale rozhodne ich nerieši. K tej kvalite, rovnako som sa chcela spýtať, čo tam robia tie kontrolné orgány? Pretože aj ten prípad, tie príklady, ktoré ste vy spomínali a popisovali, tie pre mňa na prvé počutie javili známky podvodu. Nie, že takto to je, že takto je systém nastavený. To znamená, toto je aj to, čo ja častokrát vyčítam, že my zistíme, že niekde máme nejaký problém, a miesto toho, aby sme ho analyzovali, že prečo ten problém je, tak my začneme meniť systém. A systém nie vždy je ten problém, ale niekedy je problém, že buď naozaj sa niekto správa tak, ako nemá, správa sa mimo zákona, jeho konanie javí známky podvodu a podobne. Čiže toto je to, čo mne teda prekáža na tom, že my všetko ideme regulovať bez toho, aby sme zistili, čo je dôvod nejakej nefunkčnosti alebo nefungovania. Ďakujem.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 141 poslancov, za 51, proti 64, zdržalo sa 24, nehlasovali 2. Uvedený návrh je neschválený.
P. Paška, predseda NR SR: (2009-06-30):
(Hlasovanie.) 124 prítomných, 91 za, 22 proti, 11 sa zdržalo. Tieto body sme schválili.
Nemec, Richard, poslanec NR SR (2021-04-30):
Ďakujem za slovo. Pán minister Igor, ospravedlníš sa, zle je, neospravedlníš sa, nevystupuješ, zle je, stále je zle, proste to eskalovanie toho napätia nerobila koalícia, ale opozícia, takže to je, to je ten kameň úrazu tejto epidémie. To, že sa každý deň ráno pozrieš do zrkadla, máš tú chrbtovú kosť, za to ti veľká vďaka, že sa takto správaš. A to, ako si pochválil ministrov, myslím si, že Edo Heger nastúpil na dobrý vlak a bude to dobre viesť a ďalej týchto ministrov podporovať a dobre budú vládnuť. Ďakujem. (Potlesk.)
Grendel, Gábor, podpredseda NR SR (2020-12-10):
Vážené panie poslankyne, vážení páni poslanci, chcem vás informovať, že v súčasnosti ešte stále rokujú ústavnoprávny výbor, výbor pre európske záležitosti a výbor pre životné prostredie, takže s ohľadom na túto skutočnosť zatiaľ prerušujem schôdzu do 9.30 hod. Ďakujem. (Prerušenie rokovania o 9.00 hodine.) (Pokračovanie rokovania o 9.30 hodine.)
Paška, Pavol, predseda NR SR (2013-09-19):
Pani poslankyňa... (Ruch v sále.)
B. Bugár, podpredseda NR SR: (2005-12-07):
J. Ševc, poslanec: Môžem reagovať, ďakujem pekne, pán podpredseda, všelijako, len si myslím, že za NATO niekto, samozrejme, hlasoval. Ja som za, aby ministerstvo obrany malo svoj rozpočet, ale prečo ho navyšovať, keď je kolektívna obrana? Prečo zvyšovať na úkor niečoho iného? To nech mi niekto odpovie z odborníkov alebo vy, pani poslankyňa? A čo je národná identita? Národná identita je občan Slovenskej republiky a jeho záujmy. Ďakujem.
Kollár, Boris, predseda NR SR (2022-09-28):
Prosím, prezentujme sa a hlasujme. (Hlasovanie.) Prítomných 138 poslancov, za 52, proti 21, zdržalo sa 61, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 66 programu. Je to prvé čítanie o návrhu poslancov Rašiho a Puciho na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, tlač 1138. Prosím spravodajcu z výboru pre financie a rozpočet poslanca Jána Blcháča, aby uviedol hlasovanie. Nech sa páči, máte slovo, pán poslanec. (Hlasovanie o návrhu poslancov Národnej rady Slovenskej republiky Richarda Rašiho a Róberta Puciho na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1138.)
P. Hrušovský, predseda NR SR: (2005-12-13):
(Hlasovanie.) 140 prítomných, 61 za, 19 proti, 56 sa zdržalo, 4 nehlasovali. Návrh sme neschválili. Teraz budeme hlasovať o jeho druhom návrhu.
Jurinová, Erika, poslankyňa NR SR (2017-06-16):
No, ak by bolo potrebné...
Grausová, Natália, poslankyňa NR SR (2018-03-26):
Ďakujem za slovo. Takže sa nám tu začínajú odhaľovať neomarxisti, pani Petríková, pán Galek, jednoducho preto, že súčasťou neomarxistickej ideológie v Európe a vôbec vo svete je aj Istanbulský dohovor, aj gender ideológia. Takže ja som rada, že naši neomarxisti sa začínajú prejavovať navonok, nielen vo vnútri. Aspoň vieme, kto je kto. Ďakujem.
Halúz, Milan, poslanec NR SR (2014-11-08):
Ďakujem za slovo. Pán kolega, keď ste hovorili o tých faktúrach, ja som si to otvoril a pozeral som si tie faktúry, tak by som rád upozornil na niečo. Áno, Medical Group má zaplatené načas faktúry a niekedy o deň a dva skôr. To beriem, že môže byť, či je piatok, pondelok, aký je pracovný deň, to môžeme tak brať. Ale na druhej strane faktúry od firmy Medical Group sú vždy vystavené so štvormesačnou splatnosťou. A kdežto, a sú to lieky, väčšinou sú to lieky, antibiotiká, a našiel som tam napríklad faktúry od Medardu, to sú tiež lieky, antibiotiká, ktoré sú síce zaplatené s pravidelnosťou zas o mesiac neskôr po splatnosti, ale zase je vždy mesačná splatnosť. Čiže má to tam nejakú svoju hierarchiu. A napríklad, keď hovoríte, že nemajú viac faktúr načas splatených, napríklad 18. 9. suma 631 euro, faktúra splatná 18. 10., zaplatená 22. 10. 2014. Firma Marius Pedersen, odvoz odpadov. A je tam viac takých faktúr, vyslovene sa to týka položiek, či sú to odpady, či sú to lieky. Samozrejme, keď sú to nejaké služby, tam je vidieť, že je to neskôr platené, ale v tomto by som ja nehľadal nejaký zámer alebo to, čo ste hovorili. Ďakujem.
Dostál, Ondrej, poslanec NR SR (2024-04-23):
No asi zbytočný nie je, lebo bráni úplnej svojvôli pri odvolávaní riaditeľov múzeí a galérií. Tam skôr sa mi zdalo, že je zbytočný ten odsek, ktorý ste navrhli vy, že možno odvolať bez uvedenia dôvodu, lebo keď to tam nie je, tak áno, dosiahnete v podstate ten istý účel, ale keď to tam je, tak v zásade zákon nehovorí, aké sú tie dôvody. Zákon nehovorí, že možno odvolať iba v prípade, že je právoplatne odsúdený za spáchanie úmyselného trestného činu alebo stratí občianstvo, alebo, alebo niečo podobné. V podstate tam dáva široké možnosti zriaďovateľovi, aby odvolal riaditeľa múzea alebo galérie, ktorý postupuje spôsobom, s ktorým ten zriaďovateľ nesúhlasí, má k nemu výhrady, ale nemala by to byť úplná svojvôľa, hej? Asi to nemôžu byť dôvody, ktoré by napríklad dali sa považovať za diskrimináciu alebo boli by dôvody obsiahnuté v niektorých, v niektorých ustanoveniach antidiskriminačného zákona, alebo, alebo by mali charakter úplnej svojvôle, ale to asi nechceme. Alebo chceme, aby mohol zriaďovateľ odvolávať riaditeľa múzea a galérie úplne svojvoľne? Lebo zákon, ak sa to primerane zdôvodní, tak nemá kto posúdiť, že či tie dôvody sú, alebo nie sú dostatočné, to má posúdiť zriaďovateľ a prípadne by to súd mohol posudzovať iba v prípade, keby to bolo nejaké úplné extrémne vybočenie z normy. A neodpovedali ste mi celkom na tú otázku, že či to nebude retroaktívne a či to nebudú môcť napádať, že nastúpili do funkcie a platí... (Prerušenie vystúpenia časomerom.)
Horváthová, Eva, poslankyňa NR SR (2013-03-15):
Ja by som chcela trošku upokojiť situáciu a zareagovať na avizovaný pozmeňovací návrh, ktorý sa bude týkať zaradenia lekárov alebo vybraných zdravotníckych pracovníkov, učiteľov medzi chránené osoby. Viem, že takéto snahy už boli. Dúfam, že sa to technicky bude dať spraviť. A nemám nejaké bočné úmysly aj s pánom kolegom, teda ja osobne určite nie, a ide mi o to, aby sme vydali nejaký pozitívny signál voči týmto skupinám. Situácia je komplikovaná aj v zdravotníctve, aj v školstve, množia sa útoky na lekárov, na záchranárov. Takže myslím si, že si zaslúžia vyčleniť ich do skupiny chráneným osôb, aby požívali určitú, možno aj spoločenskú, vážnosť a aby vnímali to, že napríklad aj členom tohto pléna záleží na nich a na ich práci. Ďakujem pekne.
A. Belousovová, podpredsedníčka NR SR: (2008-02-12):
A slovo má pán poslanec Kovarčík.
Laššáková, Jana, podpredsedníčka NR SR (2014-05-15):
Na vystúpenie pána poslanca faktické poznámky nie sú. Nech sa páči, pán poslanec Muránsky.
P. Hrušovský, podpredseda NR SR: (2001-12-13):
M. Aibeková, poslankyňa: Ďakujem pekne. Doplním pána poslanca Brňáka ďalšími perlami, ktoré sú v pozmeňujúcich návrhoch. Nedali ste si ani toľko námahy, aby ste si pozreli, vážené dámy, vážení páni, čo predkladáte. Pán poslanec Brňák, pardon, pán poslanec Bajan odovzdal takýto „pozmeňovák“ bod 22, Šagát veľký „pozmeňovák“ bod 25, Šagát malý „pozmeňovák“ bod 26. Takže o tomto ste hlasovali? O takýchto veciach? A dokonca pán poslanec Šagát, samozrejme, v tomto materiáli odvoláva sa aj na miliardu, ktorá sa bude deliť v parlamente. Takže, ak ste pristupovali zodpovedne k tomuto rozpočtu, tak ste mali dať zodpovedné pozmeňujúce návrhy. A čo sa týka pána poslanca Farkasa. Áno, za môj návrh, čo sa týkal Podunajských Biskupíc, ste nemohli hlasovať, hoci ja som hovorila o prieskume, ktorý sme tam ako výbor realizovali. Pán Farkas, vaša noha tam ani len nevstúpila. Preto ste sa ani poriadne nenaučili odpísať môj pozmeňujúci návrh. Že ste ho zvýšili o 5 miliónov, v poriadku, to som rada. Ale čo ste vlastne vy prijali? Prijali ste, že sa má účelovo viazať 25 miliónov na prestavbu ubytovne v Národnom ústave. Na prestavbu ubytovne. Ale načo má tá ubytovňa byť premenená? To vám z toho textu vypadlo, lebo to ste už odo mňa zabudli odpísať. Tam malo totiž byť, že Detská klinika pneumológie... (Hlasy v sále.) ...ftizeológie, ďakujem za našepkanie, som rozčúlená, tak preto som si na to nespomenula. A ako to zdôvodňujete? Vzhľadom na závažnosť a zákernosť ochorenia si pobyt v tomto ústave vyžaduje osobitný režim. Pobyt v tej ubytovni? Pobyt v tej ubytovni? Tak, vážený pán poslanec, keď ste už nemali hanbu a odpísali ste tento návrh odo mňa, tak ste ho aspoň mohli odpísať tak, ako som ho predložila. (Zaznel zvuk časomiery.)
Pellegrini Peter, predseda NR SR (2023-12-12):
Už sme vám dali aj 2 minúty 10, pán poslanec. (Reakcie pána poslanca Pročka.) Skúste zastaviť, zastavte, technici, prosím, čas pánovi poslancovi, nech mu neuteká ten čas. A poprosím vás, kolegyne, kolegovia, naozaj majte úctu navzájom k sebe, to je jedno, o ktorého poslanca ide. Má mať právo reagovať v dôstojných podmienkach, tak vás naozaj poprosím, nebuďme tu ako malé deti v jasliach, že vás tu budem každých 30 sekúnd upozorňovať, aby ste boli ticho. Začali sme a rokujeme ďalej, je to naša práca, tak sa, prosím, adekvátne k tomu aj správajte. Pán poslanec, nech sa páči.
J. Ďuračka, poslanec: (2008-10-28):
V súlade s rozhodnutím predsedu Národnej rady Slovenskej republiky z 1. októbra 2008 č. 788  určený výbor Národnej rady Slovenskej republiky prerokoval správu o menovom vývoji v Slovenskej republike za I. polrok 2008 vo výbore pre financie, rozpočet a menu a uznesením č. 381 zo dňa 15. októbra 2008. Uvedený výbor Národnej rady Slovenskej republiky predloženú správu prerokoval a  svojím uznesením túto správu zobral na vedomie. Zároveň odporučil Národnej rade Slovenskej republiky správu o menovom vývoji v Slovenskej republike za I. polrok 2008 vziať na vedomie. Gestorský výbor podľa § 79 ods. 4 a 5 schválil správu vo výbore uznesením č. 381 zo dňa 21. októbra 2008. Určil poslanca Jozefa Ďuračku za spravodajcu výboru. Výbor ho poveril predniesť správu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy  Zároveň navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby guvernér Národnej banky Slovenska Ivan Šramko správu predniesol a mohol vystúpiť v rozprave na schôdzi Národnej rady Slovenskej republiky. Pán predsedajúci, skončil som.
Ivan, Miroslav, poslanec NR SR (2020-02-21):
Ďakujem za slovo. Som rád, Igor Janckulík, že si, že si spomenul ten most, a to je presne to, čo som aj ja mal na mysli v mojej rozprave, že ak Národná diaľničná spoločnosť nedostane svoje peniaze za diaľničné známky, tak to bude musieť nahrádzať ministerstvo dopravy, ktoré im bude musieť posielať tieto peniaze na účet. Tie peniaze, to sú tie peniaze, ktoré ministerstvo dostáva z rozpočtu na dotácie do Slovenskej správy ciest na cesty I. triedy a na mosty. Samozrejme, ak bude musieť nájsť 80 mil. a nahrádzať tento výpadok v NDS-ke, tak o to menej bude mať na cesty I. triedy, a preto ja som ich aj spomenul, aj keď téma sú diaľnice, pretože tie veci súvisia, a potom nechcem vidieť, jak, jak si budeme šklbať po jednom eure peniaze na, na cesty I. triedy, ale predovšetkým na tie mosty. A my veľmi dobre vieme, čo to znamená, keď je nejaký most zablokovaný na sieti ciest I. triedy, to znamená obchádzky niekedy až 100 a viac kilometrov pre nákladné motorové vozidlá kvôli nosnosti iných mostov na cestách II., III. triedy, a nielen to, ďalšie vyvolané náklady, lebo musíme posilňovať, staticky posilňovať mosty, ktoré neboli na to dimenzované, na cestách II., III. triedy, pretože na tranzit máme cesty I. triedy, a to sú úplne že vyhodené peniaze von oknom v tom prípade.
Paška, Pavol, predseda NR SR (2014-05-15):
Pani poslankyňa Žitňanská.
Sulík, Richard, podpredseda vlády a minister hospodárstva SR (2021-06-17):
Tak opäť, dámy a páni, ďalší bod, ktorý dnes predkladám, je vládny návrh zákona o významných investíciách. V krátkosti ide o to, že pre špeciálne a naozaj významné investície si štát už v minulosti vytvoril zákon, aby mohol ľahšie robiť niektoré úkony, napríklad vyvlastniť pôdu potrebnú pre takéto investície, alebo aby sa jej zrýchlili niektoré procesy, ako napríklad EIA a podobne. No a v tom zákone, ktorý platí dodnes, sú dané podmienky, odkedy vôbec smie byť významná investícia, teda investícia vyhlásená za významnú, a najmä pre východ krajiny boli tieto podmienky ťažko splniteľné. Napríklad minimálna plocha pre priemyselný park bola, zdá sa mi, 100 hektárov. To by sme napríklad priemyselný park v Rimavskej Sobote nevedeli v budúcnosti vyhlásiť za významnú investíciu, keďže ten má len 50. Takisto suma, ktorú je potrebné investovať, bola pre najmä východné okresy veľmi vysoká a to, čo robí táto novela v prvom rade, je, že znižuje, znižuje aj potrebnú plochu a v závislosti od toho, či sa jedná o najmenej rozvinuté okresy, tam je tá potrebná plocha, zdá sa mi, 25 hektárov a znižuje aj potrebnú sumu na investície. Týmto chceme pomôcť najmä tým najmenej rozvinutým okresom, tzv. NRO, a je to ďalší krok, ďalší z dosť veľa krokov, ktorými sa snažíme znižovať regionálne rozdiely. Robíme to naozaj poctivo. Čiže to, čo chceme touto novelou zákona docieliť, je, aby sme, ak príde zaujímavý investor, povedzme už do spomínanej Rimavskej Soboty, aby sme mu aj tu vedeli vyjsť v ústrety, aby napríklad nečakal na všetky tie administratívne procesy dva roky alebo dva a pol, ale aby to mal za trištvrte. To, čo je dôležité, je, že túto významnú investíciu nemôže schváliť minister sám, ale musí to byť celá vláda na návrh príslušného ministra. Totiž my v tomto zákone máme aj napríklad významné investície do životného prostredia, tak vtedy by minister životného prostredia prišiel s takýmto návrhom na vládu, ale aj tu platí, že by to musela schváliť vláda. No a čo sa týka spomínaných priemyselných parkov, tak tam by to bol minister hospodárstva a tiež takýto návrh musí, odôvodnený návrh musí schváliť vláda. Čiže toto chceme touto novelou zákona o významných investíciách docieliť a dúfam, že tento krok spolu už medzičasom s dosť veľa inými krokmi prispeje k tomu, že ešte koncom tohto volebného obdobia budeme môcť povedať, áno, regionálne rozdiely sa začali zmenšovať. Ďakujem pekne za pozornosť.
Ferenčák, Ján, poslanec NR SR (2020-04-02):
Aj ja ďakujem pekne. No, možno by som v skratke povedal, nehľadajme cestu, ako sa nedá, ale hľadajme spôsoby, ako možno vylepšiť veci. To znamená, že aj tie zákony, ktoré sú tu predkladané, tu nejde o to, že budeme kritizovať za každú cenu, a vidíte, že sa staviame pragmaticky. A teraz budem, paradoxne my obhajujeme alebo ja obhajujem ministra, ktorý je z vládnej koalície a predloží zákon, ktorý je dobrý, len ho treba dopracovať, a vy ho zvozíte za to, že predložil niečo, jednoducho, že zlé! Tak vidíte tú konštruktívnu politiku. A ja som tu na prácu a nie na to, aby som sa politicky s vami hádal. Ja hovorím z praxe, ak niečo, budeme dávať polená, tak jednoducho sa to nevyrieši. Veď poďme to spraviť čo najjednoduchšie a pre všetkých. Čo sa týka možno kritiky, vystupujem, no som tu pár dní, ale ďakujem za pripomienku, budem sa jej držať do budúcna a kedykoľvek kľudne ktokoľvek mi môžte povedať, čo je zlé, poučím sa a takisto budem postupovať podľa súladu. Poďme pracovať. Ja si myslím, že tých diskusií je tu strašne veľa a strašne veľa aj pred nami. A budeme tu chodiť každý týždeň, na celé týždne, až kým naozaj to tu naozaj nezavrie niekto na dva týždne a potom som zvedavý, čo budeme robiť. Ďakujem.
Pellegrini, Peter, predseda NR SR (2015-11-18):
Ďakujem veľmi pekne. Na vaše vystúpenie s reakciou pán poslanec Martvoň, končím možnosť prihlásiť sa s faktickými. Nech sa páči.
M. Číž, podpredseda NR SR: (2008-02-15):
(Hlasovanie.) Prítomných 125 poslancov, za 118, zdržali sa 4, nehlasovali 3. Konštatujem, že návrhy zo spoločnej správy sme schválili.
Senko, Ján, poslanec NR SR (2019-09-17):
Keďže sme odhlasovali bod zo spoločnej správy a hlasovali sme aj o pozmeňujúcich návrhoch poslancov z rozpravy, dajte hlasovať o tom, že návrh zákona prerokujeme v treťom čítaní ihneď.
Danko, Andrej, predseda NR SR (2019-04-03):
Pán poslanec Antal.
Hlina, Alojz, poslanec NR SR (2014-07-09):
Ďakujem veľmi pekne. Pani Tomanová, tá skutočnosť, ktorá, teda ste tu odôvodňovali, nastala včera, predvčerom? Viete, to je presne to, však, prosím vás pekne, ak nenastala včera alebo predvčerom, tak prečo ste, znova hovorím, to je vedľa Tesca. Však vy viete, kde to je. Ste boli ministerka. Čo vás tam nechcú pustiť? Však vy ste mohli ísť, keď to pripravovali, keď vláda, veď vy ste vládni poslanci, vy ste vláda, žiaľ, nám vládnete. Ale však majte aspoň toľko v sebe, že sa viete dohodnúť. Čo vás nechcú pustiť na Špitálsku? Však sa tam ohláste, možno vás pustia. Mali ste si to predtým, ako ste to predložili, existujú výbory. Ja neviem, v ktorých to bolo, mali ste to dostať do spoločnej správy. Inštitút pozmeňovacieho návrhu v zásade slúži pre opozíciu, lebo tí chudáci musia zozbierať pätnásť hlasov a v naivnej predstave, viere to tu predložia, že či náhodou, lebo im to neprešlo na ministerstve, neprešlo im to vo výbore a skúsia, že či náhodou a niekde sa im to napíše, že predložili. Prečo zneužívate ten inštitút? Však vy máte iné možnosti. Alebo pre vás slúži, keď chcete operatívne niečo vyhodnotiť, operatívne, alebo niekde sa stala chyba, nejaká legislatívno-technická vec. Ale prečo zneužívate, ja nechápem, prečo my sme obeťami, vami, že sa vy tu hádate jak títo? Ja tomu nerozumiem, naozaj. To je nepochopenie, prosím vás. Procedurálne celé zlé. Ďakujem.
Mizík, Stanislav, poslanec NR SR (2021-11-12):
Ďakujem za slovo. Pán Stančík, vy niečo hovoríte o sabotáži? Vy? Vy, vaša vláda má na krku sabotáž! Sabotovali ste liečenie ľudí. Z hromadného testovania išli spolu v autobusoch a plných autách pozitívni so zdravými ľuďmi. A po takej polhodinke cesty boli nakazení skoro všetci. Keď zistili, že dačo je s nimi, telefonovali lekárom. A rada znela: pite čajík, berte Paralen. A keď sa vám pohorší, volajte. Tak oni volali, keď už bolo zle. Zápaly pľúc a následný exitus na pľúcnej ventilácii. Ale už som to hovoril stokrát v parlamente, ale aj to som to musel povedať. Čo to trepete, sabotér! Ľudia pili čaj a brali Paralen, ale vášmu šéfovi, stredoeurópskemu vyhlásenému pacientovi, Igorovi Matovičovi bol poskytnutý liek. Okrem zinku, céčka, déčka. Pre neho sa našiel Isoprinosin! A zafungoval. Prečo ostatní nedostali povedzme ten Isoprinosin? Jednoducho nebol. A čo to trepete o Ivermectine. Ja osobne, ja osobne som zabezpečil tento liek skoro 20 chorým. A zafungoval! A spolu s antibiotikami a Trombexom. Všetci žijú! Veselo krepčia nohami na rozdiel od tých, ktorí zomreli na pľúcnej ventilácii, lebo neboli liečení! Čo to vy trepete, sabotér!!!
P. Paška, predseda NR SR: (2007-05-10):
(Hlasovanie.) 126 prítomných, 119 za, 1 bol proti, 5 sa zdržali, 1 nehlasoval. Konštatujem, že sme pridelili návrh zákona výborom, určili gestorský výbor, ako aj lehoty na prerokovanie v druhom čítaní. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov . Je to tlač 286. Hlasovanie uvedie pani Belásová.
G. Gál, poslanec: (2006-08-03):
Čo sta týka toho ombudsmana, absolútne iná situácia bola na ústavnoprávnom výbore. Mali ste čas sa pripraviť na to, ako toto faux pas ospravedlniť. Ale bolo to faux pas, sám pán minister povedal, že dobre, tak nie ombudsman, tak Súdna rada. Keď sa došlo na to, že v programovom vyhlásení vlády je veta, ktorá je už dávno splnená. Pán minister povedal, dobre, tak Súdna rada. Tí, ktorí sme tam boli, boli sme toho svedkami. (Reakcia z pléna.) Priznajte si to, no. Ďakujem, skončil som.
Figeľ, Ján, podpredseda NR SR (2013-05-17):
Ďakujem, pán minister. Chcem sa spýtať, pani spravodajkyňa? Nemá záujem o záverečné slovo. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o kontrole obchodovania s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tento návrh je uvedený ako tlač 386 a správa z výboru má č. 386a. Znovu vás požiadam, pán minister hospodárstva, o odôvodnenie vládneho návrhu.
Kollár, Boris, predseda NR SR (2023-05-24):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyňu Annu... Anne Záborskej. Nech sa páči, máte slovo, pani poslankyňa.
Číž, Miroslav, podpredseda NR SR (2015-07-02):
Ďakujem, pán minister. Chce pán poslanec? Áno. Nech sa páči, máte dve minúty.
Osuský, Peter, poslanec NR SR (2020-11-25):
Vážený pán predsedajúci, vážený pán predkladateľ, vážená snemovňa, výbor pre európske záležitosti rokoval o návrhu, ktorý teraz predložil pán poslanec Blanár a môžem povedať, že v zmysle rozhodnutia predsedu Národnej rady č. 326 som bol poverený, aby som podal správu o výsledku prerokovania. Predseda Národnej rady svojím rozhodnutím pridelil materiál na prerokovanie len výboru pre európske záležitosti. Výbor dnes uvedený materiál prerokoval, avšak neprijal platné uznesenie, nakoľko navrhované uznesenie nezískalo potrebnú nadpolovičnú väčšinu prítomných členov výboru. Navrhujem, aby sme rokovali o návrhu uznesenia ako-takom, ako ho navrhli predkladatelia. A vás, pán predsedajúci, prosím, aby ste otvorili rozpravu, do ktorej sa s dovolením hlásim.
Žiga, Peter, podpredseda NR SR (2023-11-28):
Pán poslanec Spišiak.
B. Bugár, podpredseda NR SR: (2004-06-17):
(Hlasovanie.) Prítomných je 134 poslancov, za návrh 67, proti 18, zdržalo sa 49. Konštatujem, že prvý bod tohto návrhu uznesenia sme neschválili. Nech sa páči.
Vaľová, Jana, poslankyňa NR SR (2016-10-14):
Ja len veľmi krátko. Povedali ste, že v Prešovskom kraji je vyše 150 stacionárov. To znamená, že keď rozprávate teraz, že v akej kríze sú stacionáre, že nestíhajú tam vyjsť finančne, neverím tomu, že by takto ich zakladali ako huby po daždi. Viete, jedna vec je štatistika a druhá vec je potrebné tú štatistiku aj overiť, ktorú vám niekto poskytne. Ja nie som proti tomu, aby boli denní stacionári. Je to vynikajúce zariadenie, ale nemôže to slúžiť len na to, že tam príde ten klient na obed, naobeduje sa, lebo má lacný obed, lebo štát pripláca, a odíde. Tam sa predsa musí robiť nejaká činnosť, musí sa robiť nejaká rehabilitácia s tými ľuďmi, musia tam byť nejaké zručnosti pre tých ľudí. My vlastne chránime klienta, aby ten klient naozaj, naozaj; lebo tým pádom, ak ten stacionár bude slúžiť, že prídeme na obed a odídeme, tak ani ten klient sa nebude ani motoricky rozvíjať, nijak. A potom nám upadne a odíde do tých sociálnych služieb. Ale práve na to sú tie stacionáre, aby sa s tými klientmi tam pracovalo, aby si mohli oddýchnuť, a nie, aby tam prišli na dve hodiny, ale naozaj, aby ten pobyt tam bol minimálne možno do tej sedemnástej, aby s nimi boli rôzne aktivity robené, aby ten človek, ktorý už má tie schopnosti obmedzené a tak ďalej, aby sa venovali aj po tej psychickej stránke, po poradenskej stránke, tak ja v tomto vidím takú činnosť. A myslím si, že naozaj tie stacionáre musia plniť svoju povinnosť. Nemôžu rásť ako huby po daždi a ešte keď poviete, že v reštaurácii. Žiaden kútik nechceli v reštaurácii, žiaden kútik. Reštaurácia, bum. Takže viete, trošku sa na to treba pozrieť, nielen čo vám niekto štatisticky napíše, ale naozaj treba tam ísť a pozrieť si tú činnosť od rána a ako tí klienti tam naozaj sú. Ja si myslím, že treba nám denné stacionáre. Je to oveľa lepšie, keď je klient doma a odíde do denného stacionáru, kde má aktivity, kde proste sa oňho starajú, kde sa motoricky rozvíja, ale nie že tam príde na hodinu. Podporujem denné stacionáre a myslím si, že sú veľmi potrebné, pretože naozaj ten klient v domácom prostredí sa cíti, aj ten dôchodca lepšie.
J. Tkáčová, poslankyňa: (2007-05-15):
A ďalej chcem poznamenať, čo už postrehlo viacero mojich kolegov. Vy vidíte svet v sústavnom konflikte. A vyplýva to podľa môjho názoru zo spôsobu uvažovania vás a vašich kolegov. Vy, ale hlavne váš šéf, predseda vlády, vnímate zamestnávateľov a zamestnancov ako triednych nepriateľov. Hovoríte o triednom boji, o vykorisťovaní a nehanbíte sa nahovárať občanom, že zamestnávatelia sú kolektívne vinní. Dopredu ich podozrievate zo zlých úmyslov. Vy vôbec nechcete vidieť, že svet zamestnancov a zamestnávateľov je svetom symbiózy, partnerstva. Predsa jedni potrebujú druhých. Bez podnikov niet práce, bez ľudí niet podnikov. Myslím si, že drvivá väčšina zamestnávateľov sa tak už dávno správa a na tých ostatných máme inštrumenty. A tými, ako ste správne poznamenali, je inšpekcia práce.
Paška, Pavol, predseda NR SR (2012-11-28):
Prerušujem rozpravu, prerušujem rokovanie. Vyhlasujem obedňajšiu prestávku, budeme pokračovať o druhej popoludní. Dobrú chuť. Dovidenia. (Prerušenie rokovania o 12.20 hodine.) (Pokračovanie rokovania o 14.00 hodine.)
Hlina, Alojz, poslanec NR SR (2014-09-17):
Ďakujem veľmi pekne. Prosím vás pekne, entity alebo nejaké spoločenstvá sa vyznačujú aj určitou firemnou kultúrou, to zjednodušene nazvime. Ak sa hovorí v rokovacom poriadku, že nemôžu rokovať výbory, keď je rokovanie pléna, tak buď zmeňte ten zákon, alebo to dodržiavajte. (Prerušenie vystúpenia predsedajúcou.)
Kollár, Boris, predseda NR SR (2022-12-20):
Týmto vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si záverečné slovo spoločný spravodajca? Nie. Pýtam sa, pán spoločný spravodajca, či môžeme pristúpiť k hlasovaniu. Áno. Ďakujem pekne. Pristúpime k hlasovaniu. Prosím pána poslanca Jána Szőllősa, aby hlasovanie uvádzal.
Číž, Miroslav, poslanec NR SR (2011-09-13):
Ďakujem za slovo. No, pán poslanec, hovorili ste o kopu veciach. Veľmi ma pobavila otázka, že idete obnovovať dôveru spoločnosti cez ten politický front, a to samozrejme, keďže ste z SDKÚ, predovšetkým s pánom Miklošom alebo s pánom Dzurindom. Skutočne, toto bude veľmi zaujímavý proces a budeme ho všetci veľmi pozorne sledovať. Tá súčasná situácia, myslím si, že indikuje dosť zaujímavé závery a je nepochybné, že vy, ktorí sa pohybujete na pomedzí, poviem, možno trošku aj toho sveta vedeckého, že vystupujete s takýmto divným zväzáckym prejavom. Ale predsa len také malé drobné pripomenutie. Robert Fico je politikom, ktorý je v slovenskej politike od roku ´90. Za tieto roky sa v tomto celom procese, kde zohrával viac alebo menej významnú úlohu, samozrejme, postupne starel, tak najväčší problém, čo sme počúvali predtým tri mesiace, že si kúpil pozemok 40 krát 20 metrov, pani premiérka. Aby ste nám rozumeli, našej motivácii. Tri mesiace, pol roka? Presne v tom období, keď váš predseda strany pán Dzurinda napísal list na pozemkový úrad, že teda on je vážny reštituent zo Spišskej Novej Vsi a že by veľmi potreboval v centre Bratislavy nejaký náhradný pozemok, lebo je to spravodlivé. (Smiech v sále.) Toto sa odohrávalo. Ďalej Fico kúpil byť svojej mame aj s bratom, to bol ďalší problém, pani premiérka, ktorý mal za 16 alebo možno už 20 rokov politického života osobne. Vy ste prišla a mňa neteší vám tieto veci vyprávať, len problém je, že vo vašom okolí ešte sa nezohriala stolička a začali ľudia kradnúť – a transparentne a očividne. Akú dôveru chce ten človek, preboha, obnovovať na Slovensku? Ďakujem za pozornosť. (Potlesk.)
Hrušovský, Pavol, predseda NR SR (2011-10-19):
Hlasujeme, páni poslanci, o návrhu, tak ako ho predložil pán spoločný spravodajca. (Hlasovanie.) 149 prítomných, 79 za návrh, 70 sa zdržalo. Návrh sme schválili. Prosím o ďalší návrh.
P. Hrušovský, predseda NR SR: (2004-12-10):
(Hlasovanie.) 141 prítomných, 135 za, 1 proti, 4 sa zdržali, 1 nehlasoval. Bod 24 zo spoločnej správy sme schválili. Pristúpime k hlasovaniu o bode 25. Gestorský výbor...
Kollár, Boris, predseda NR SR (2023-05-09):
(Predsedajúci prevzal hovor na internej linke. Krátka pauza.) Prosím, prezentujme sa a hlasujeme. (Reakcia z pléna.) Aha, pardon. (Hlasovanie.) Prítomných 140 poslancov, za 9, proti 38, zdržalo sa 89, nehlasovali 4. Uvedený návrh sme neschválili.
Grendel, Gábor, podpredseda NR SR (2021-09-24):
Pani poslankyňa Halgašová s reakciou na faktickú poznámku.
P. Kubovič, poslanec: (2003-04-25):
Pozorovatelia budú následne prizvaní k začatiu činnosti v Európskom parlamente od mája 2003. Stály výbor Parlamentného zhromaždenia NATO na svojom zasadnutí dňa 5. apríla 2003 v Paríži sa okrem iného zaoberal aj počtom členov delegácií pristupujúcich krajín, pričom pre Slovenskú republiku bol vzhľadom na počet obyvateľstva schválený počet 5. Vyplýva z toho potreba doplniť delegáciu Národnej rady Slovenskej republiky v Parlamentnom zhromaždení NATO tiež o 1 člena. Prezident Zhromaždenia Západoeurópskej únie Jandirk Blaauw vo svojom liste predsedovi Národnej rady Slovenskej republiky z 18. februára 2003 informoval o rozhodnutí Prezidentského výboru Západoeurópskej únie o poskytnutí možnosti vymenovať kompletnú delegáciu poslancov Národnej rady Slovenskej republiky, čo znamená, aby bolo vymenovaných 5 členov a 5 náhradníkov, ktorí budú pôsobiť v rámci Západoeurópskej únie. Na základe tejto ponuky sa predkladá návrh na doplnenie delegácie Národnej rady v Parlamentnom zhromaždení Západoeurópskej únie o ďalšieho 1 riadneho člena a o 5 náhradníkov. Zahraničný výbor Národnej rady Slovenskej republiky na svojom rokovaní dňa 24. apríla sa zaoberal týmito skutočnosťami a musím konštatovať, že neprijal žiadne právoplatné uznesenie, pretože pri predloženom návrhu, ktorý máte uvedený v tlači 212, došlo pri rokovaní vo výbore k problému ohľadom obsadenia miesta pozorovateľa, kde na základe predložených návrhov jednotlivých politických klubov boli navrhnutí 3 kandidáti. V ostatných miestach, ktoré sa týkajú vymenovania jednotlivých zástupcov a doplnenia delegácií, teda delegácie, ktorá bude doplnená ohľadom Parlamentného zhromaždenia NATO a takisto aj čo sa týka Zhromaždenia Západoeurópskej únie, nebolo v rámci diskusie žiadnych pripomienok. Tak ako máte uvedené v tlači 212 pod bodom 1 bod C za pozorovateľov poslanecké kluby navrhli nasledovných poslancov: poslanecký klub KDH Annu Záborskú, poslanecký klub Smer Borisa Zalu a poslanecký klub HZDS Milana Urbániho. Pán predseda, poprosím, otvorte diskusiu k tomuto bodu.
Zmajkovičová, Renáta, podpredsedníčka NR SR (2014-06-25):
S reakciou pán poslanec Novotný.
Zemanová, Anna, poslankyňa NR SR (2020-11-26):
Ďakujem veľmi pekne za slovo. Som rada, že môžem po prerokovaní v rámci odbornej debaty predložiť pozmeňovací návrh, ktorý je v rámci takéhoto zákona veľmi ekologický, a síce týka sa otvoreného zákona, ktorý je súčasťou tejto parlamentnej tlače, a síce zákona č. 90... č. 218/2013 Z. z. o núdzových zásobách ropy a ropných výrobkov a o riešení stavu ropnej núdze. Tento pozmeňovací návrh napomôže výrobcom vykurovacích olejov, ktorí vyrábajú takéto oleje z recyklátu. To znamená, z plastov, ktoré dnes mnohokrát končia na skládke z plastov, ktoré sa využívajú aj napríklad spaľovanie v rotačných peciach cementární. Tak existujú aj technológie, ktoré dokážu zhodnotiť takýto plast aj na surovinu a vrátiť ju do obehu ako, ako surovinu v tomto prípade aj na výrobu vykurovacích olejov. Teda dovoľte mi, aby som, a teda predmetom toho pozmeňovacieho návrhu je, že títo výrobcovia nebudú zahrnutí do povinnosti platiť, odvádzať poplatky, ako keby vyrábali vykurovacie oleje z prvotnej suroviny. Dovoľte teraz, aby som prečítala pozmeňujúci návrh poslancov Národnej rady Slovenskej republiky Anny Zemanovej a Radovana Kazdu k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 218/2013 o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení zákona č. 235/2019 Z. z. (tlač 256). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov, a ktorým sa mení zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení zákona č. 235/2019 Z. z. K čl. II, 2. bodu: V prílohe č. 1 položky označené poradovými... Pardon, ešte raz čítam. K čl. II, 2. bodu: V čl. II bod 2 v prílohe č. 1 položky označené poradovými číslami 22 a 23 znejú: Položka č. 2, kód je tam 2710 1966 a text v tabuľke: „Vykurovacie oleje, iné ako vyrobené z odpadových olejov, určené na ostatné účely ako špecifické spracovanie alebo chemické spracovanie s obsahom síry presahujúcim 0,1 hmotnostného %, ale nepresahujúcim 0,5 hmotnostného %“. Položka č. 23 – kód 2710 1967, tá znie: „Vykurovacie oleje, iné ako vyrobené z odpadových olejov, určené na ostatné účely ako špecifické spracovanie alebo chemické spracovanie s obsahom síry presahujúcim 0,5 hmotnostného %“. To je také technické znenie toho pozmeňovacieho návrhu. A to je všetko. Ďakujem pekne.
Sulík, Richard, predseda NR SR (2011-09-13):
Aha. Ja vás prosím, aby ste reagovali na rečníka.
Hrnčiar, Andrej, podpredseda NR SR (2018-12-05):
Pani poslankyňa Zemanová.
Grendel, Gábor, podpredseda NR SR (2020-05-15):
Pán poslanec Linhart.
J. Čech, poslanec: (2010-02-09):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne vo výboroch do 30 dní a v gestorskom výbore do 31 dní odo dňa ich pridelenia.
Huba, Mikuláš, poslanec NR SR (2013-11-28):
Ďakujem pekne za slovo. Páči sa mi, pán kolega Mičovský, že sa snažíš hľadať riešenie konfliktov a nedorozumení medzi obcou lesníkov a obcou ochranárov. Na detailoch sa možno nezhodneme, aspoň dosiaľ, ale s tebou prezentovanou filozofiou nemám dôvod nesúhlasiť. Je to napokon aj v súlade s otvoreným listom, ktorý som tesne po historickej víchrici napísal popredným slovenským lesníkom. A nazval som ho Slovo lesníkom na slovo súcim. A ohlas naň bol veľmi priaznivý, aspoň spočiatku. No a teraz k tým často spomínaným kompenzáciám majetkovej ujmy. Ja som to stručne spomenul v tej rannej prezentácii, ale v tej záplave slov to mohlo zaniknúť. Ja naozaj nevidím dôvod, keď tu máme na jednej strane skupinu subjektov, ktoré na to, že hospodária na území národných parkov a iných chránených území, takpovediac doplácajú, prečo by sa im na túto kompenzáciu nemali vyskladať tí, ktorí, naopak, z toho, že pôsobia na území národných parkov a iných chránených území profitujú, plus aj návštevníci chránených území. Neviem si predstaviť, v čom je problém, keď do bežnej priemernej galérie vyberáme vstupné jedno až tri eurá, prečo by nejaké symbolické euro sa nemohlo platiť za vstup do národného parku, ale s tým, že naozaj tie prostriedky sa využijú na ochranu prírody v tomto období, keď je aktuálna kompenzácia majetkovej ujmy, tak v prvom rade na výkup chránených území do rúk štátu. Ďakujem.
Danko, Andrej, podpredseda NR SR (2024-05-22):
Pán poslanec Hargaš.
Hrnčiar, Andrej, podpredseda NR SR (2017-03-23):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Prerušujem rokovanie o tomto bode programu. Vyhlasujem dvojminútovú prestávku. Budeme pokračovať hlasovaním. Ešte mi dovoľte, aby som na balkóne privítal študentov Súkromného gymnázia z Českej ulice v Bratislave a špeciálne pani poslankyňa Pfundtner pozdravuje svojho syna. (Potlesk.) (Krátka prestávka.) (Po prestávke.)
Šimečka, Michal, podpredseda NR SR (2024-02-15):
Ďakujem. Pani poslankyňa Kosová.
Kotleba, Marian, poslanec NR SR (2018-09-17):
Napriek tomu teda, že ste oslovili práve mňa menom, tak ja to nebudem brať osobne. Čiže, milá Janka, dve otázky. Jedna, že na ktorých našich stránkach ste to čítali? To by ma osobne zaujímalo. Čiže to môžme aj kľudne mimo debaty, aby som sa vedel k tomu vyjadriť, či to naozaj má nejaký súvis s nami alebo nie, lebo len tak prečítať a nevieme, o čo ide, odkiaľ to je, tak to je veľmi ťažko. A potom je to také falošné obvinenie. A druhá taká pripomienka je, že aj v tom vašom vystúpení teraz ste opakovane niekoľkokrát prirovnali spolužitie dvoch ľudí rovnakého pohlavia k tradičnému manželstvu, ale aj čo sa týka jeho funkcií. A toto je predsa to, čo hovoríte, že k tomuto nechcete smerovať. Tak ja sa preto pýtam, prečo to stále s tým manželstvom a s funkciami tradičného manželstva porovnávate? Lebo pre nás je práve toto neprijateľné. A teraz naozaj, ja sa snažím neútočiť, byť vecný a úplne bez emócií, ale skutočne slušne vám teraz hovorím, že pre nás je naozaj neprijateľné, aby nejaké spolužitie homosexuálov, akékoľvek, ste porovnávali s manželstvom, ktorého úloha je zabezpečiť nielen plodenie, ale aj výchovu detí tak, aby tá spoločnosť mohla fungovať. Ďakujem pekne.
Dostál, Ondrej, poslanec NR SR (2023-06-14):
Ďakujem, pán podpredseda. Ja sa teda teším, že časť týchto originálnych fašistov už čoskoro vyprší v Národnej rade úplne. A, pán poslanec Schlosár, ja som pôvodne na tie vaše fašistické reči o otvorenej spoločnosti a mimovládkach a zločineckej organizácie NATO nemal v úmysle reagovať. Ale to, čo ste povedali na záver, tak to už presahuje všetky hranice. Vám prekáža, akej národnosti je premiér? Však všetci občania sú si rovní bez ohľadu na svoju národnosť. Aký je problém s tým, že premiér je maďarského pôvodu alebo je maďarskej národnosti? Všetci občania a všetci občianky sú si na Slovensku rovní. Vy toto neuznávate? A teda mimochodom, keď sa vám to zdá také nepredstaviteľné, tak by som si vám dovolil pripomenúť, že druhý prezident Slovenskej republiky pán Rudolf Schuster mal nemecký pôvod. A nemecká menšina je ešte menšia ako maďarská menšina. To bolo v poriadku? Alebo to bol tiež problém, že, že má niekto nemecký pôvod? Vy sa snažíte tú vašu fašistickú ideológiu tak maskovať a tváriť sa ako demokrati, že bojujete za slobodu prejavu a iba upozorňujete na negatívne prejavy demokracie a otvorenej spoločnosti a liberalizmu a dávate si pozor. No ale niekedy vám to jednoducho ujde. Tak vám to ušlo v závere vášho prejavu. Priznať sa k tomu, že máte problém s tým, že premiér je maďarského pôvodu, je maďarskej národnosti, je nič iné ako fašizmus.
P. Hrušovský, predseda NR SR: (2003-10-21):
J. Hurban, poslanec: Ďakujem pekne, pán predseda. Vážený pán predseda, vážený pán podpredseda vlády, kolegyne a kolegovia, dovoľte mi, aby som vás oboznámil so spoločnou správou Výboru Národnej rady pre financie, rozpočet a menu, Ústavnoprávneho výboru Národnej rady, Výboru Národnej rady pre hospodárstvo, privatizáciu a podnikanie, Výboru Národnej rady pre pôdohospodárstvo, Výboru Národnej rady pre verejnú správu, Výboru Národnej rady pre sociálne veci a bývanie, Výboru Národnej rady pre zdravotníctvo, Výboru Národnej rady pre obranu a bezpečnosť a Výboru Národnej rady pre vzdelanie, vedu, šport a mládež, kultúru a médiá o výsledku prerokovania vládneho návrhu zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov, a ktorým sa menia a dopĺňajú niektoré zákony. Túto spoločnú správu dostali poslanci ako tlač 256a. Výbor Národnej rady pre financie, rozpočet a menu ako gestorský výbor podáva Národnej rade túto spoločnú správu. Národná rada pridelila tento návrh zákona menovaným výborom, ktoré návrh zákona prerokovali s týmito odporúčaniami: návrh zákona schváliť výbor pre sociálne veci a bývanie, návrh zákona schváliť s pozmeňujúcimi a doplňujúcimi návrhmi výbor pre financie, rozpočet a menu, výbor pre hospodárstvo, privatizáciu a podnikanie, výbor pre pôdohospodárstvo, výbor pre zdravotníctvo, výbor pre obranu a bezpečnosť a výbor pre vzdelanie, vedu, šport a mládež, kultúru a médiá. Ústavnoprávny výbor neprijal platné uznesenie, pretože za návrh uznesenia nehlasovala potrebná nadpolovičná väčšina prítomných poslancov. Z uznesení jednotlivých výborov vyplynulo celkom 19 pozmeňujúcich a doplňujúcich návrhov, ktoré sú...
Blaha, Ľuboš, poslanec NR SR (2018-03-14):
Pani kolegyňa, neurážajte nás. My sme sa nesmiali, ja som sa určite nesmial, tak prestaňte s takýmito (výkrik z pléna) pubertálnymi výstupmi.
Blanár, Juraj, podpredseda NR SR (2021-10-21):
Pán poslanec Jarjabek s faktickou poznámkou.
Grendel, Gábor, podpredseda NR SR (2020-06-04):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci Národnej rady písomne položili do včera do 12.00 hod. 3 otázky na predsedu vlády a 17 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Igor Matovič sa písomne z rokovania o tomto bode programu ospravedlnil, svojím zastupovaním poveril podpredsedu vlády a ministra financií Eduarda Hegera, ktorého prosím, aby oznámil, kto z členov vlády bude odpovedať na otázky za neprítomných členov vlády.